Renoster-stropery: 'Baasbrein' doodgeskiet | Netwerk24
Deur Hanti Otto en Arisa Janse van Rensburg 17 Junie 2021 18:17
Die motor vol koeëlgate.
Petrus (Mshengu) Mabuza was glo die baasbrein van 'n reuse-renosterstropingsindikaat in Mpumalanga. Hy is vroeër Donderdag in 'n hinderlaag in 'n parkeerterrein van 'n winkelsentrum in Hazyview doodgeskiet. Mabuza is glo in sy geparkeerde voertuig dood.
Volgens 'n betroubare bron het mense in 'n swart VW Polo by die oorledene se bakkie stilgehou en op hom losgebrand. Die bron sê daar is 'n sterk vermoede dat dit van die man se vennote en medebeskuldigdes is wat, ná binnegevegte die afgelope maand in die binnekring van die sindikaat, teen hom gedraai het.
Daar is ook sterk vermoedens dat Mabuza by die sluipmoord op lt.kol. Leroy Bruwer, ondersoekbeampte in renosterstropingsake in Mpumalanga, betrokke was. Hy is verlede jaar doodgeskiet toe hy op pad werk toe was.